2008 m. Monako Grand Prix

2008 m. Monaco Grand Prix – šeštasis 2008 m. sezono Formulės 1 Grand Prix (GP), kuris vyko gegužės 22-25 d. Monaco trasoje Monake.

Prieš Grand Prix 
Prieš Monako Grand Prix vyko bolidų bandymai Paul Ricard trasoje (Prancūzija). Pirmą dieną (gegužės 14 d.) greičiausias trasoje buvo McLaren lenktynininkas Lewis Hamilton. Naudotos 3,593 km ilgio 2D SC konfigūracijos žiedą britas įveikė per 1 min. 5,6 sek. Paskutinį kartą ši konfigūracija bandymuose buvo naudota 2005 metais. Tuomet Kimi Räikkönen, vairuodamas McLaren bolidą, trasą įveikė per 1 min. 4,106 s.

Antrąją bandymų dieną (gegužės 15 d.) greičiausias trasoje buvo Scuderia Ferrari lenktynininkas Kimi Räikkönenas. Suomis greičiausią savo ratą įveikė per 1 min. 5,381 sek.

Trečiąją ir paskutinę bolidų bandymų dieną (gegužės 16 d.) Paul Ricard trasoje komandų darbą sujaukė lietus. Greičiausias trasoje buvo Toyota F1 lenktynininkas Jarno Trulli.

McLaren komandos boksai perkelti į techninės aptarnavimo zonos vidurį. Anksčiau, pagal užimtą vietą praėjusiame sezone, komandos boksai būdavo rikiuotės gale. Dėl kokių priežasčių tai padaryta, nepaskelbta.

Orų prognozė 
Prognozuota, kad ketvirtadienio treniruočių dienos ryte galimas lietus, vėliau bus debesuota su pragiedruliais. Oro temperatūra - apie 22 °C šilumos.

Šeštadienį ir sekmadienį bus vėsiau. Oro temperatūra - 19 °C šilumos. Spėjama, kad lis dažnai, bet neilgai. Kritulių tikimybė 60 proc.

Monako GP tvarkaraštis 
Treniruočių diena Monake, kitaip nei kituose čempionato etapuose, yra ketvirtadienis. Penktadienį Monte Karlo trasą sudarančiomis gatvės gali laisvai judėti tiek žmonės, tiek automobiliai.

Ketvirtadienio treniruotės

Pirmoji dalis 
Pirmose ketvirtadienio treniruotėse greičiausias buvo Ferrari atstovas Kimi Raikkonen'as, kuris ratą apsuko per 1:15.948 . Jis aplenkė abu McLaren pilotus - Lewis'ą Hamilton'ą (laikas 1:16.216) ir Heikki Kovalainen'ą 1:16.248).

Antroji dalis 
Antrose treniruotėse tarp visų pilotų greičiausias buvo ryte antras buvęs Lewis'as Hamilton'as (laikas 1:15.140). Šį kartą jam įkandin sekė Nico Rosberg'as (1:15.533) iš Williams, o trečias ir ketvirtas atitinkamai buvo Ferrari duetas Kimi Raikkonen'as (1:15.572) ir Felipe Massa (1:15.869).

Šeštadienio treniruotės 
Permainigu oru vykusiose paskutinėse Monako treiruotėse pirmas buvo McLaren atstovas suomis Heikki Kovalainen'as (laikas 1:16.567), spėjęs greitą ratą apvažiuoti sausoje trasoje. Jo komandos draugas Lewis Hamilton'as šį kartą buvo antras (1:17.084), o Ferrari atstovaujantis kitas suomis Kimi Raikkonen'as buvo trečias (1:17.177).

Kvalifikacija 
Šeštadienį vykusioje kvalifikacijoje pirmą vietą užėmė brazilas Felipe Massa (1:15.787), o antras buvo kitas Ferrari pilotas Kimi Raikkonen'as (1:15.815). Jie sugebėjo aplnekti McLaren pilotus - Lewis Hamilton'ą (1:15.839) ir Heikki Kovalainen'ą (1:16.165).

* David Coulthard'as antroje kvalifikacijos dalyje patyrė avariją ir negalėjo važiuoti trečiojoje dalyje. Sekmadienį pataisius jo bolidą teko keisti pavarų dėžę, dėl to jis nubaustas 5 pozicijų bauda.

** Sebastian Vetteliui skirta penkių pozicijų bauda kvalifikacijoje. Scuderia Toro Rosso komanda sugebėjo paruošti naująjį STR3 bolidą, tačiau uždelsė su jo pristatymu. Komanda pažedė taisyklę reikalaujančią, kad visos pavarų dėžės turi būti naudojamos bent ketverias lenktynes iš eilės. Į naująjį bolidą bus montuojamas naujas pavarų keitimo mechanizmas.

Lenktynės

Kita 
 Pirmavo lenktynėse (ratai):
 Felipe Massa 22 (1-15, 26-32)
 Robert Kubica 10 (16-25)
 Lewis Hamilton 44 (33-76)

 Tai buvo 200-osios lenktynės Giancarlo Fisichella F1 karjeroje.
 Tai buvo 600-osios lenktynės Frank Williamsui, kaip komandos savininkui.
 Ferrari komandos kvalifikacijoje užimta pirma startinė eilė Monake buvo pasiekta po 19 metų pertraukos.
 Pirmieji iškovoti Sebastian Vettelio taškai (4) 2008 m. sezone.
 Pirmieji iškovoti Rubens Barrichello taškai nuo 2006 m.
 Kazuki Nakajima 2 iškovoti taškai (7 vieta) buvo pirmieji japonų F1 lenktynininkų taškai iškovoti Monaco Grand Prix.

Išnašos

Nuorodos 

 Monako Grand Prix lenktynės 

Formulės 1 Grand Prix